**Тарих және жаратылыстану апталығының жабылуына**

**арналған бағдарлама**

**Мақсат:** Оқушыларды жаратылыстану ғылымы мен тарихқа құрметпен қарауға тәрбиелеу. Тарих пен жаратылыстану ғылымдарының өзара байланысын көрсету, оқушыларға жаңа ғылыми жетістіктер мен тарихи кезеңдер туралы білім беру .

**Ғылыми білімді насихаттау**

* Тарих және жаратылыстану ғылымдарына қатысты заманауи және маңызды ақпараттарды қатысушыларға жеткізу. Бұл ғылымдардың қоғамдағы рөлі мен маңыздылығын түсіндіру.

**Оқушыларды ғылымға қызықтыру**

* Тарих пен жаратылыстану салаларын зерттеуге деген қызығушылықты арттыру, ғылыми шығармашылықты дамыту,

**Ұлттық мұраны сақтау және дамыту**

* Қазақстанның тарихи және мәдени мұрасын насихаттау, ұлттық құндылықтарды дәріптеу. Тарихи оқиғалар мен табиғатқа қатысты білім беру арқылы ұлттық жетістіктерді сақтап, оның маңыздылығын көрсету.

**Көрнекілігі:** Тақырыпқа сай әрленген сахна, нақыл сөздер, видео-роликтер, кітап көрмесі, шарлар мен гүлдер.

**Қатысушылар:** Мектеп ұжымымен 5-11 сынып оқушылары

**Барысы:**

Видео ролик арқылы бейнебаянға назар аударылады.

**1 сурет-Ы.Алтынсарин**

**2-сурет- Абай Құнанбаев**

**3-сурет- Сұлтанмахмұт Торайғыров**

**4-сурет-Әлихан Бөкейханов**

**5-сурет- Н.Назарбаев**

**6-сурет-Қ.Тоқаев**

**Диктор:**

-Сенің атың Ыбырай Алтынсарин (Фото көрсетеді)

- Сенің атың Абай Құнанбаев (Фото көрсетеді)

- Сенің атың Сұлтанмахмұт Торайғыров (Фото көрсетеді)

- Сенің атың Әлихан Бөкейханов (Фото көрсетеді)

-Сенің атың Нұрсұлтан Әбішұлы Назарбаев (Фото көрсетеді)

-Сенің атың Қасым Жомарт Тоқаев (Фото көрсетеді)

**Қоңырау ұрылады.** Фан-Фар.

Музыкалық сүйемелдеу .Сахнаға әдемі көңіл күймен оқушылар шығып, шахмат қалыпында тұрады.

Ыбырай Алтынсарин (Фото көрсетеді)

**1-оқушы:**

Бір Аллаға сиынып,

Кел, балалар, оқылық ,

Оқығанды көңілге,

Ықыласпен тоқылық.

**2-оқушы:**

Оқысаңыз , балалар,

Шамнан шырақ жағылар,

Тілегенің алдыңнан

Іздемей-ақ табылар.

**3-оқушы:**

Мал дәулеттің байлығы,

Бір жұтасаң жоқ болар,

Оқымыстың байлығы,

Күннен- күнге көп болар,

**4-оқушы:**

Сиса көйлек үстіңде

Тоқуменен табылған.

Сауысқанның тамағы

Шоқуменен табылған.

**5-оқушы**

Надандықтын белгісі -

Еш  ақылға жарымас.

Жөн білмеген наданға

Қыдыр ата дарымас.

**Музыкалық сүйемелдеу.Оқушылар сағат тілімен айналады.Артқа қарап тұрады. Сахна сыртынан жас Абайдың кейіпкері жүгіріп келеді. Артқа қарап тұрған қалыпта өлеңді оқи отырып сахнадан бері қарайды.**

Абай Құнанбаев (Фото көрсетеді)

**1-оқушы:**

Қалың елім, қазағым, қайран жұртым,

Ұстарасыз аузыңа түсті мұртың

Жақсы менен жаманды айырмадың,

Бірі қан, бірі май боп енді екі ұртың.

**2-оқушы:**

Бет бергенде шырайың сондай жақсы,

Қайдан ғана бұзылды сортша сыртың?

Ұқпайсың өз сөзіңнен басқа сөзді,

Аузымен орақ орған өңкей қыртың.

**3-оқушы:**

Өзімдікі дей алмай өз малыңды,

Күндіз күлкің бұзылды, түнде – ұйқың.

Көрсеқызар келеді байлауы жоқ,

Бір күн тыртың етеді, бір күн – бұртың.

**4-оқушы:**

Бас-басына би болған өңкей қиқым,

Мінеки бұзған жоқ па елдің сиқын?

Өздеріңді түзелер дей алмаймын,

Өз қолыңнан кеткен соң енді өз ырқың.

**Сұлтанмахмұт Торайғыров (Фото көрсетеді) (оқушы шығады)**

Қараңғы қазақ көгіне,  
Өрмелеп шығып, күн болам!  
Қараңғылықтың көгіне,  
Күн болмағанда, кім болам?  
Мұздаған елдің жүрегін,  
Жылытуға мен кірермін!  
Қазақтың қамын ойлаған

Ірілердің бірі едім.

**Әлихан Бөкейханов (Фото көрсетеді).Әлихан шығады.**

"Біз, қазақ, жерге ие болмасақ, өзге жанға телмірген күніміз — құрыған күніміз." "Жерсіз ұлт — тамырсыз ағаш. "Қазаққа қызмет қылмай қоймаймын деген азаматтың оқымай, білім қумай, үйде отырып ұлтқа қызмет етуі мүмкін емес."

"Ұлтына, жұртына қызмет ету — білімнен емес, мінезден.".Алаш тұлғаларын арманы бір. Мақсатымыз — қазақ халқын адамзаттың қатарынан қалдырмай, тең құқықты, тәуелсіз ұлтқа айналдыру."

**Нұрсұлтан Әбішұлы Назарбаев (Фото көрсетеді). Назарбаев шығады**

Тәуелсіздік — бабалар арманы, ұрпақтың ұлы мұраты. Тәуелсіздікке қол жеткізу қандай қиын болса, оны ұстап тұру одан да қиын.

Еліміздің ең үлкен жетістігі — Тәуелсіздік. Ол бізге бабалар қанымен, ұрпақтың ерлігімен келді. Мен үшін Тәуелсіздік — елдің даму жолындағы басты құндылық.

Болашақта еңбек етіп, өмір сүретіндер — бүгінгі мектеп оқушылары, мұғалім оларды қалай тәрбиелесе, Қазақстан сол деңгейде болады. Сондықтан ұстазға жүктелетін міндет ауыр."

**Қасым Жомарт Тоқаев (Фото көрсетеді). Қасым Жомарт Тоқаев шығады:**

"Тәуелсіздік — ата-бабаларымыздың азаттық жолындағы жанқиярлық ерлігінің нәтижесі. Бұл ұлы құндылықты сақтау — қазіргі және келешек ұрпақтың жауапкершілігі." "Тәуелсіздік жылдарында біз мемлекеттілігімізді нығайтып, әлемдік қауымдастықта өз орнымызды айқындадық. Бірақ осы жетістіктерді сақтау үшін күн сайын еңбектенуіміз керек." "ХХІ ғасырда табысты мемлекет болудың басты шарты — білімді ұлт қалыптастыру."

**Музыка назар аударылып екі жүргізуші ортаға шығады. Оқушылар сахнада тұра береді**

**1-жүргізуші:**Армысыздар ұстаздар, оқушылар. Рахат орта мектебінде 09-19 желтоқсан аралығында болатын «Тарих және Жаратылыстану» бірлестігінің он күндігінің жабылуына қош келдіңіздер.

**2-жүргізуші:** Сапалы білім — жарқын болашақтың кепілі. Біздің стратегиялық міндетіміз — білім беру жүйесін жаңа деңгейге көтеру,оқыту, тарихын білуге жаратылыстану ғылымын түсініп,меңгеруге ықпал ету.

**1-жүргізуші:** Он күндіктің жоспарына сай ашық сабақтар, сабақтан тыс қызықты әдіс-тәсілдерге толы танымдық кештер, көңілді ойындар жүргізілді.Бүгін тек ғылымның бастауы болған дүниелермен ән билерді тамашалап,тарихқа өңіліп, көңілді көтеріп отыратын бағдарлама болады.

**Ән:** Мен қазақтың баласы орындайтын

1.Алтын адам, тарих өткел арасы,

Тау бөктері Рахат өзен жағасы.

Жастайынан жеті атасын жаттаған, сақтаған

Тегі мықты Бұл ауылдың баласы.

2.Бірлестіктің үзілмеген арасы

Олжа әкелген әр бәйгеден баласы

Теуіп қалса темір үзіп кететін

Ұстаздарым, үздіктердің данасы

Қ/сы

Оқушылардың анасы

Ақылшы болған данасы

Мектеп деген панасы

Білімнің биік парасы

Алашым деп аттанса ешкімнің келмес шамасы

Азаттығын, ар намысын қорғаған, қолдаған,

Танысаңдар мінекей

Ұстаздардың дарасы

3.Сертке мықты білімді елдің баласы,

Топқа түссе тақым қысар анасы

Тулап кетсе тасты үгітер тағасы

Ұстаздардың үміттерін, ақтаған, сатпаған

Рахат орта мектебінің баласы

Қ/сы

**Әдеби монтаж:**

**1-оқушы;**

Сен – қазақсың!

Қазақ деген ел бөлек,

Қазақ салған соқпақ бөлек, жол бөлек.

Киіз үйі Жер сияқты жұп-жұмыр,

Шаңырағы күн сияқты дөңгелек.

Сен – қазақсың!

Бір Алланың құлысың!

Адамға адам құл болғаны — құрысын.

Жойқын соғыс, зұлматтарда жойылмай,

Қалған ұлтсың. Қаһармансың! Ұлысың!

**2-оқушы:**

Сен – қазақсың!

Ұлы дала – тұғыры.

Күмбір-күмбір күрескерлік – ғұмыры,

Тірескеннің дірілдеткен тізесін

Тұлпарыңның тұяғының дүбірі!

Сен – қазақсың!

Байырғы жұрт – түздегі ең,

Табиғаттан тән тамырын үзбеген.

Қолын жайып, Көктен өмір сұраған,

Жер бетінен жерұйықты іздеген.

**3-оқушы:**

Сен – қазақсың!

Қазынасы – нәсіп, құт.

Қазақ болу – ғаламатқа ғашықтық.

Жерің, суың, тауың сұлу соншалық,

Көрген көзден кететіндей жас ытқып!

Сен – қазақсың!

Отаншылсың, тектісің!

Айбар…

**БИ: Ұлттық билерден папури**

**Көрініс:**

**Абыз ұстаз дана шәкірттерімен кітап оқып отырады**.(Екі бала келеді сырттан)

**1-бала:** Ғұлама ұстаз деп естуші едім.Оқушыларын жинап не айтып отыр екен. Кейде мен түсінбеймін. Естігенімде бар. Мектепте адам түсінбейтін пәндер оқытылады. Бәрін меңгеруге менде түк қызығушылық жоқ.Интернет бар, керек болса қарай саламын . Кітапқа үңіліп отырғанша өмірдің рахатын көрмей ме?

**2-бала:**Жоқ досым, әр пәннің керек тұсы бар. Мені ақылсымақ деп ойлама.Әр ғылымның пайда болу себептері де бар. Кейбір ұстаздың бергенін мылқау интернет бере алмас.Жаттап алған дүние білім болмас.Мұғалім мейіріммен сабақ түсіндіріп, білгенін санаға, тәрбиесін жүрекке меңгертеді. Өз бетімен оқығанның ғалым болғанын естімеппін.Қандай ғалам болса да оның ұстазы бар.

**1-бала:** Қойш сенде, білгіш. Мен керек дүниені тауып не көшіріп ала саламын. оның өмірге түк қатысы жоқ. Мен балама химияның реакциялық формуласын айтпаймын ғой, әлде менен біреу зертханалық жұмысты сұрай ма?

**2-бала:** Мәселе сұрауда, не біреуге дәлелдеуде емес,досым.Әр ғылымның академиялық тереңдігі, өмір сүруде қажеттілігі бар. Ұстазбен оның шәкірттерінен сұрап,түсініп алайық жүр.

**Ұстаз: Бәрекелді.**

* Білімді мыңды жығады, білекті бірді жығады." Қазақтың халық мақалы. Бұл сөз білімнің күш пен физикалық қуаттан да үстем екенін меңзейді.
* "Білімді адам — жеңілмейтін қарулы адам."
* "Білімсіз адам — тұзсыз ас." Қазақтың даналық сөзі. Білімнің жоқтығы өмірдің мәні мен дәмін жоятынын білдіреді.
* "Дүниедегі ең күшті қару — білім." Енді менің шәкірттерімнің сөзіне құлақ сал.

**Тарихшы:** Тарих пәні адамзат қоғамының өткенін зерттейді.Адамзаттың өмірінде болған маңызды оқиғаларды, мәдениеттердің, мемлекеттердің дамуын зерттеу. Әртүрлі халықтардың мәдениеті мен дәстүрлерін таныстырады және баға береді. Өткеннің маңыздылығын түсіну арқылы ұрпақтардың байланысын нығайтады. Тарих қоғамның саяси, экономикалық, мәдени, әлеуметтін зерттей отырып, адамдарға дүниеге кең көзқараспен қарауға көмектеседі.

**Биология:** Биология табиғатты қорғаудың негіздерін үйретеді.. Биология тіршіліктің құпияларын ашуға мүмкіндік береді. Өсімдіктер мен жануарлардың таңғажайып әлемі адамға рухани әсер береді.Биологияны оқу арқылы сіз тек тіршілікті терең түсініп қана қоймай, өмірдің барлық салаларында пайдалы білім аласыз. Ол жеке денсаулығыңыздан бастап, жаһандық экологиялық мәселелерге дейінгі көптеген маңызды сұрақтарға жауап беретін ғылым

**Химия:** Химия пәнін оқытудың басты мақсаты — табиғаттағы заттардың қасиеттерін, олардың өзгеру заңдылықтарын және осы білімді өмірде қолдану жолдарын түсіну. Бұл пән оқушылардың ғылыми ойлау қабілетін дамытып, қоршаған ортаны тануға және оны қорғауға көмектеседі. Химия — ғылым мен технологияның көптеген салалары үшін негіз болып табылады және оны зерттеу арқылы адамзат өз өмірін жақсарту үшін жаңа мүмкіндіктер табады

**География:** География — жер бетіндегі табиғи және әлеуметтік құбылыстарды зерттейтін ғылым, ол бірнеше маңызды дағдылар мен білімді үйретеді. Географияны оқу арқылы адам әлемді, оның құрылымын және адамзаттың табиғатпен қарым-қатынасын терең түсінеді. География халықтардың орналасуы, мәдениеттердің ерекшеліктері мен олардың географиялық таралуын зерттейді. Әртүрлі халықтардың мәдениеттері, тілдері, діндері мен дәстүрлерін түсіну арқылы әлемдік мәдениеттер туралы білімді кеңейтеді. Ол әлем туралы толық ақпарат беріп, қоршаған ортаға жауапкершілікпен қарауға үйретеді.

**Ұстаз:** Ғылымның жеңілі болмайды. Оңай жерде білім жоқ. Бұл пәндерді оқи отырып, өзіңнің өміріңде қолданысқа пайдалана білуде оқу жолымен келеді.

Әлемдік университетке түсу үшін география бастау алса, мықты маман дәрігер боламын десең биология мен химиямен дос болу керексің.Әр жерде жүрсеңде, тегінде тарихын білмегеннен қорқынышты ештеңе жоқ.Сондықтан әр пәнді оқуда, меңгеруде маңызды.

**Хор: Папури хор**

**1.хор**

Анадан алғаш туғанымда,

Жыладым неге дабыстап.

Кiндiктi кесiп қиғанында,

Анамнан кеттiм алыстап.

Жұлдыз бен айды аламын деп,

Аптықтым неге жасымда.

Еркiндiк жолын табамын деп,

Ойлаған екем басында.

**2.хор**

Желтоқсан бірде,

Ел тосқан түрде,

Келетін мүлде жайдарлы.

Сол жылы бірақ,

Әдеттен жырақ

Көрінді шын ақ айбарлы.

Тоңдырды мені,

Тоңдырды сені

Желтоқсан желі ызғарлы.

Солдырды гүлді,

Оңдырды нұрды,

Көңілде мұңды із қалды.

**3хор**

Елім менің аңсаған,

Тас бұғаудан босаған.

Құтты болсын отауың-ей,

Берік болсын-оу босағаң!

Бабамның қаны, анамның жасы,

Сіңген бұл далам, қымбатсың маған.

Береке-бірлік - қамалдың басы,

Ұрпаққа мәңгі тіл қатшы, далам!

Күйінсін жауың, сүйсінсін досың,

Жиылсын қауым, құйылсын көшің.

Ертеңің үшін аянба, ерім,

Ояншы, елім, жиылсын есің!

Қайырмасы:

Ұрпақ үшін, ел үшін,

Атамекен жер үшін!

Берекең мен бірлігің-ей,

Таси берсін-оу өрісің!

**Қорытынды:**

**1-жүргізуші:** Оқу — білім алудың негізі болып табылады. Білімнің маңызы зор, өйткені ол адамның жеке дамуына ғана емес, бүкіл қоғамның өркендеуіне ықпал етеді. Оқу мен білім алу — адамның кәсіби және тұлғалық тұрғыда өсуін қамтамасыз ететін белгілі.

**2-жүргізуші:** Оқу адамның ойлау қабілетін дамытады, дүниетанымын кеңейтеді. Білім алу арқылы адам өз мүмкіндіктерін анықтап, жаңа дағдылар мен білімді игеріп, жеке тұлға ретінде жетіле түседі. Бүгін біз өз тарихымызбен және жаратылыстану ғылымының терең мүмкіндіктеріне шолу жасадық.

**1-жүргізуші:** Тарих және жаратылыстану пәнінің онкүндігіне арналған іс-шараларға белсене қатысқан оқушыларды марапаттаймыз.

**2-жүргізуші:** Көмкерілген көңілдер жай табатын,

Өжет ұл бол, өзекті ой айталатын.

Өнеріңмен білімің оза шапсын

Кешіміздің көтерген салтанатын

**1-жүргізуші:** Тарих өткен,сюжеттер қайталадым,

Тәуелсіздік еркіндік деп айталамын

Асқақ рух, білімдінің қатары бол,

Білімдінің байрағы биік деп айта аламын

**Қорытынды сөз кезегін мектеп әкімшілігіне береміз.**